Stephen Curry: punt d'inflexió - esmaixada.cat\nStephen Curry és el responsable de l’èxit dels Warriors. Història viva de l’NBA.\nCondueix la transició ofensiva, es planta a una distància de més de set metres, llança i anota. Somriu i es treu de la boca el protector bucal. Acaba de dinamitar un altre partit. Kerr l’espera a la banqueta, pissarra en mà i amb un somriure d’orella a orella. Li toca afectuosament el cap i el base s’asseu. Els rivals, desesperats, miren el marcador amb preocupació. Stephen Curry, base dels Golden State Warriors, ha protagonitzat aquesta seqüència una infinitat de vegades. És molt difícil, en ple 2018, jutjar la trajectòria d’un dels mags més fantàstics que el bàsquet ha conegut mai sense plantejar-nos el que ha estat passant a l’NBA entre l’estiu del 2016 i l’estiu present (no entrarem a comentar-ho perquè desmereixeria l’article). També és molt difícil jutjar les trajectòries esportives dels jugadors abans de que s’hagin retirat. Durant les pròximes línies, però, aïllarem la figura de Stephen Curry de qualsevol àmbit col·lectiu i analitzarem únicament i exclusivament el seu impacte en el bàsquet i les tècniques d’avantguarda (si em permeteu l’expressió) que ha aportat a l’NBA. El motor del canvi de cànons. Gaudiu.\nTRENCANT FALSOS MITES: MOLT MÉS QUE UN TIRADOR\nUn dels estereotips que han fet servir aquells que pretenen desmerèixer el que fa Stephen Curry cada vegada que posa els peus en una pista de bàsquet és considerar-lo “només” un tirador. El millor (o un dels millors) de tots els temps, sí, però un tirador. Durant molts anys, sobretot a partir de l’explosió dels 44 milions, l’estigma del triplista pur ha estat un dels primers conceptes que alguns associaven al base d’Akron (la mateixa ciutat que va veure créixer LeBron James).\nLa realitat, però, és una altra: Stephen Curry, el jugador que ha canviat l’essència del bàsquet i ha fet sortir a la llum aquesta nova tendència que atribuïm al “bàsquet modern”, és un dels bases més polifacètics de la lliga i amb el pas del temps també ha esdevingut un director de joc excel·lent. Stephen és, de fet, l’extensió de Steve Kerr a la pista. Allò que es demana a un base. Ser el playmaker d’aquests Warriors (possiblement el millor equip de tots els temps) no és una tasca senzilla: el sistema que formen quatre dels millors jugadors de l’actualitat requereix un gran dinamisme cada integrant, que la pilota viatgi a un ritme diabòlic i que l’spacing generi superioritats automàticament. Cadascú te un espai assignat i, al mateix temps, la llibreta de Kerr converteix els jugadors en nòmades del rol al servei del benestar col·lectiu. Curry és el primer canalitzador.\nKerr, un estudiós del bàsquet que lluita permanentment contra els egos (començant per rebaixar -o suprimir completament- el seu) d’un equip talentós i difícil a parts iguals, va ser capaç d’entendre des d’un primer moment que el que fa que Stephen Curry sigui un jugador especial no és altra cosa que la relació amb la pilota. El busca i ell la busca. Curry, i això és el que el fa més determinant, no necessita un context concret per trobar superioritats: només necessita poder deixar anar la pilota a terra o disposar de pocs centímetres. Molt pocs. Igual que un altre jugador dels Warriors que no convé mencionar, Steph és un mismatch amb potes. La multitud de recursos que exhibeix en cada triple amenaça és increïble: un ball handling a l’alçada d’uns pocs elegits que li permet generar a partir del bot (que, per cert, entrena abans de cada partit amb una dedicació encisadora), un primer pas letal gràcies a l’elegància i impotència que provoca als rivals i una mecànica dolça i letal que és, estadísticament, de les més ràpides (o la més ràpida) de la lliga i de tots els temps. I efectiva.\nQUÈ APORTA CURRY A L’EQUIP? EL MILLOR BASE DE LA LLIGA\nCurry anota, Curry assisteix i Curry reboteja. Al mateix temps, però, és molt més que això. L’impacte de Curry va molt més enllà de les estadístiques simples i d’allò visible en un primer cop d’ull. També va més enllà de la influència anímica. És difícil d’explicar. Centrem-nos, però, en allò terrenal:començant per la transició ofensiva.\nCurry és un dels millors conductors de la transició defensa-atac que la lliga te a dia d’avui. I això es deu, sobretot, al rebot llarg. El death lineup, format per cinc jugadors perimetrals o box to box que destrossen sistemes defensius a través de la mobilitat i la versatilitat, dissenya la protecció del rebot defensiu protegint la posició de Curry. KD, Drayond Green o Iggy, especialment els dos primers, fan una gran feina de box out i d’alliberament de la zona compresa entre el triple i la cistella que ajuda a que Curry agafi la pilota. Aleshores, com no pot ser d’altra manera, els acompanyants del base prenen els carrils laterals i es reparteixen per la pista. Si els convé, Curry indica un sistema o punxa la defensa rival i dona la pilota a un altre jugador. I si no és necessari, recorre la màgia.No s’ha de confondre el run&gun ni el seven seconds or lessamb el joc dels Warriors ni amb la mentalitat de Curry: ambdós son molt més que una ideologia. El 30 dels Warriors domina el joc en estàtic i el contraatac. Una finta, una entrada, un extra pass. Una acció determinant o una passada a l’home lliure. Un exercici de visió de joc o una dosi d’habilitat individual. Un jugador d’equip.\nDefensivament, Stephen Curry ja no és un jugador contraproduent. Te limitacions físiques, evidentment que les te, però ha trobat la manera de dissimular-les enmig d’una defensa farcida de switchs. Curry viu entre línies. Coneix les seves debilitats en la defensa 1 contra 1 i, per obra i gràcia del sistema de Kerr, busca l’emparellament amb el darrer receptor i surt a interceptar qualsevol intent de posicionament. Si aconsegueix fer-se amb la pilota, no te la necessitat de trencar línies: la recuperació li deixa via lliure. Un oportunista. A més, és intens: Curry no s’amaga. És un professional de cap a peus both sides i procura no desentonar.\nI tampoc hem d’ignorar la seva faceta off the ball. Curry és un depredador de l’espai. Kerr, de fet, ha dissenyat jugades que l’aïllen de la circulació i que, gràcies a un recorregut farcit de pantalles i bloqueigs indirectes, li permeten anotar des de posicions alliberades. Per ell, aquests llançaments des de més enllà de l’arc sense oposició son simples tirs lliures. Steph, a més, interpreta els talls i els moviments amb una excel·lència insultant. Desafia els esquemes zonals des de la cantonada i ofereix línies de passada que acostumen a ser fiables. És molt intel·ligent.\nSomriu. Es gira. Es colpeja el pit amb el lateral d’un puny tancat i assenyala el sostre de l’Oracle Arena. Es disposa a defensar, però ja pensa en el pròxim atac. L’èxtasi és total i l’harmonia amb una afició entregada als seus moviments també ho és. Kerr, inevitablement, torna a somriure. La seva parella, la filla i el pare (triplista nat) també somriuen. Saben el que està passant. Tots ho sabem. El resultat, que habitualment és favorable al seu equip, passa a un segon pla quan ell té la pilota.\nSi heu arribat fins aquí, pot ser que l’article us estigui agradant o que estigueu pensant alguna resposta devastadora. Una resposta a l’alçada, si fa o no fa, del death lineup dels Warriors. Ho reconec: els Warriors actuals no m’agraden gens. Ni a mi ni a molta altra gent que, potser fruit de la ignorància o del pensament popular, gaudirem del tret de sortida de l’NBA 2018-2019 pensant que l’anell té nom, cognom i MVP. Un pensament que, per cert, amb el pas dels partits s’anirà difuminant. Perquè l’NBA és així i els aficionats d’aquesta lliga som uns somiadors que només podem entendre’ns entre nosaltres. El que no puc fer, però, és passar per alt el llegat de Stephen Wardell Curry i tota la seva màgia. No us enganyaré: aprofito al màxim cada minut que disputa. I us encoratjo, des de l’altra banda de l’ordinador, a fer el mateix que jo.\nEls anys passaran, els jugadors també i els corrents basquetbolístics també. No és qüestió de valorar si els temps recents dels Warriors son legítims, morals o acceptables dins de l’NBA que tots ens imaginem. Tampoc és qüestió de jutjar quin és el seu lloc numèric als rànquings de jugadors històrics. I, com no pot ser d’altra manera, tampoc és qüestió d’encasellar-lo. L’únic que hem de fer quan parlem de Stephen Curry és observar-lo, aplaudir i reconèixer que avui tota l’NBA tira triples perquè ell ho va començar a promoure fa anys. Stephen Curry, un pioner irrepetible. I no, no és un jugador que em desperti cap sentiment concret. Només respecte i reconeixement.


Per Tots Sants, castanyes i panellets... o carabasses\nPer Tots Sants, castanyes i panellets... o carabasses\tDestacats\nFORN D’EN JORDI - Martinet\nAquesta tardor no et perdis els nostres panellets casolans per celebrar la Castanyada com sempre!\nFORN POUS - Bellver de Cerdanya\nLa tardor, amb la seva Festa de Tot Sants, tot i ser una diada melancòlica, la tradició l’ha dotada d’una gastronomia especial, acompanyada dels gustosos panellets; diferents varietats d’aquests dolços, com el codonyat, torró, ametlles o pinyons. Tots ells els trobaràs al nostre forn.\nFORN DE PRULLANS - Prullans\nA forn de Prullans trobaràs els nostres panellets casolans, i fets al forn de llenya, com el tradicionals de pinyons, ametlla, coco, cafè…\nFORN DE BOLVIR - Bolvir\nAl nostre forn, a Bolvir, podràs trobar els nostres panellets clàssics com el de pinyons, ametlla o coco. Tots al forn de Llenya!\nPASTISSERIA VILARRUBLA - Martinet / La Seu d’Urgell\nA la Pastisseria Vilarrubla trobaràs els panellets de sempre amb els pinyons de la màxima qualitat i a un preu inigualable, tenim una gran varietat de gustos!\nSERVIPA - Puigcerdà / Llívia\nCom cada tardor a les nostres botigues de Puigcerdà i Llívia podràs trobar un ampli assortit de panellets fets artesanalment. Bona castanyada!!\nMés en aquesta categoria: « Castanyada i Hallowen o... Castaween a la Cerdanya Rachels & The Wells presenta Life »\nJa està aquí el nou Calendari …\nJa ha arribat un any més el Calendari dels Pagesos del 2019, un almanac que ofereix informació agrícola, astronòmica i sobre la cultura i les tradicions catalanes.


elMercadal - Diari optimista de Catalunya - Es posa al mercat Aquarius Raygo, la nova beguda funcional i energètica que arrasarà aquest estiu\nDijous, 30 Mai 2019 19:32\nEs posa al mercat Aquarius Raygo, la nova beguda funcional i energètica que arrasarà aquest estiu Destacats\nAquarius neix l'any 1992 com una "beguda complementària per a esportistes", especialment dirigida per a les persones que gaudeixen d'un estil de vida actiu i saludable.\nEl 2005, es produeix un gran augment de l'acceptació d'Aquarius per part dels consumidors i això fa que es comenci a prendre en diferents i variades ocasions de consum. Es renova a més la imatge desenvolupant nous envasos per a satisfer les necessitats dels consumidors espanyols. Neix l'Era Aquarius.\nAra, la marca es recolza en la innovació i arriba Aquarius Lima-Limón i Tropical, begudes refrescants sota l'essència d'Aquarius. Totes dues contenen una font de Zinc, Vitamina B3 i extracte de Baobab.\nActualment Aquarius consta de: Aquarius (baix en calories, amb gust original, Taronja, Lima-Limón i Tropical) i Aquarius zero (sense sucre, amb sabor original i Taronja).\nMANTÉ LA TEVA PRÒPIA ENERGIA *\nEt lleves amb aquestes ganes boges de fer això, allò altre, però arriba un moment en què no et dóna el cos, Ufffff. Doncs per fer que el teu nivell d'energia estigui en equilibri tooooooot el dia, tens just Aquarius Raygo. I és que aquesta gamma està feta d'arrels com ginseng, tupinambo, maca i gingebre, no per voler ser els més moderns, que podria, sinó perquè són font de vitamines C, B3, B5, B6 i minerals com el magnesi i manganès, que ajuden a l'alliberament continuada de la teva energia al llarg del dia.\n* El magnesi i la vitamina B6 contribueixen al metabolisme energètic normal i més ajuden a disminuir el cansament i la fatiga.\nFont de magnesi i vitamina B6.\nÉs recomanable seguir una alimentació variada, moderada i equilibrada, així com un estil de vida actiu i saludable.\nBeguda refrescant funcional amb extractes d'arrels, vitamines i minerals.\nDeclaració d'ingredients: aigua, sucre, fructosa, sal mineral clorur de magnesi, acidulants: àcid cítric i àcid màlic, 0,3% de suc de tupinambo procedent de concentrat, aromes naturals de llimona i pinya, antioxidant: àcid ascòrbic, estabilitzants: goma aràbiga i èsters glicèrids de colofònia de fusta, corrector d'acidesa: citrat sòdic, extracte de ginseng, extracte de menta, vitamina B6 i colorant: e-140.\nDarrera modificació el Dijous, 30 Mai 2019 19:47\nMés en aquesta categoria: « Canviar el món és possible segons un científic euro-llatí Barcelona acollirà un dels tres nous supercomputadors europeus en la inversió més gran de la UE en recerca a l'Estat »


Trapero arriba a l'Audiència Nacional pel judici per l'actuació dels Mossos el 20-S i l'1-O - Empordà\nTrapero arriba a l'Audiència Nacional pel judici per l'actuació dels Mossos el 20-S i l'1-O\nL'actual cap del cos policial, Eduard Sallent, és a Madrid en suport al major\nEl major Josep Lluís Trapero, excap dels Mossos d'Esquadra, ja ha arribat a l'Audiència Nacional, on aquest dilluns comença el judici per l'actuació del cos policial el 20-S i l'1-O i que s'allargarà diverses setmanes. Trapero ha arribat quan faltava un quart per les 9 del matí, acompanyat de la seva advocada, Olga Tubau.\nPocs minuts abans, s'ha presentat l'actual cap dels Mossos, Eduard Sallent, vestit de paisà, en suport a Trapero. En el judici, també s'asseuran al banc dels acusats l'exsecretari general del Departament d'Interior Cèsar Puig; l'exdirector general dels Mossos Pere Soler i la intendent del cos Teresa Laplana.\nLa fiscalia sol·licita 11 anys de presó i 11 d'inhabilitació per a Trapero, Soler i Puig per rebel·lió i 4 de presó i 11 d'inhabilitació a Laplana per sedició.


Els càmpings gironins celebren el pla de desescalada però lamenten la gran incertesa que provoca – elgarrotxi.cat\nPer una banda, els càmpings gironins reclamen poder disposar el més aviat possible dels protocols sanitaris per dur a terme l’activitat i, sobretot, que siguin uns protocols assumibles. “Necessitem tenir garanties absolutes per poder iniciar l’activitat” s’afirma. I, per l’altre, el sector considera clau que hi hagi mobilitat; i, en aquest sentit, reclama que es pugin obrir les fronteres. “El nostre sector depèn molt del turisme internacional; aquest és un element clau i demanem que es concreti. El turisme intern és important però no suficient per a nosaltres”, s’afegeix . També preocupa que la prohibició de circular entre províncies fa que el sector tingui poques possibilitats de generar ocupació dels allotjaments sobretot a les zones menys poblades.\nL’Associació de Càmpings de Girona manté que en aquests moments el càmping és una alternativa a l’alça ja que són un tipus d’establiment que permeten millor gaudir d’un descans o d’unes vacances amb una gran tranquil•litat pel que fa als nous estàndards de seguretat sanitària que s’exigirà i demanarà el mercat. “Els nostres establiments tenen l’avantatge que estan situats a l’aire lliure, que hi ha una separació entre parcel.la i parcel.la, i que moltes caravanes i autocaravanes tenen els seus propis serveis i, per tant, en les primeres fases de desconfinament no han de fer servir serveis sanitaris comuns” s’assegura des del sector.


Imatge – Projecte Solidari Drac Artcai\nDes de Montserrat, el Pare Abat beneeix el Projecte Solidari Drac Artcai, i anima a que apadrineu contes del Drac Artcai per a tots als nens malalts hospitalitzats per fer-los molt feliços !\n“LA IL·LUSIÓ TAMBÉ DONA VIDA” El dia 30/09/2017 a Montserrat, el Pare Abat va beneir el Projecte Solidari Drac Artcai. En el parlament que va fer, va subratllar amb elogis la Campanya Infantil Solidària Drac Artcai. Va animar a que col·laboreu Apadrinant contes del Drac Artcai, perquè el Drac els pugui regalar quan visita a […]\nPosted in: El carinyo i el somriure d'un nen no té preu, quan somriu brilla una estrella en el celJordi Marcer\t 28 novembre, 2018\n“LA IL·LUSIÓ TAMBÉ DONA VIDA” El Drac Artcai quan visita als nens malalts hospitalitzats, també els fa arribar el món dels Escacs. Els regala el Conte Solidari d’Escacs “ELS DRACS TAMBÉ JUGUEN A ESCACS”, més un mini tauler d’escacs amb les seves peces i les instruccions de joc corresponent, perquè a poc a poc aprenguin […]\nPosted in: El món dels Escacs també és solidari amb els nens malalts hospitalitzatsJordi Marcer\t 7 setembre, 2018\nEl Drac Artcai, és un gran projecte solidari infantil. Avui hem fet molt feliços a moltíssims nens i nenes de l’Hospital Vall d’Hebron de Barcelona\nEl dia 23 de febrer el Drac Artcai va visitar als nens malaltets de l’Hospital Vall d’Hebron. Els va abraçar i regalar contes del Drac Artcai. El Drac Artcai és un projecte infantil solidari. Tots els contes que es reparteixen són Apadrinats per particulars, empreses, institucions, etc., els quals dediquen els contes i els donen […]\nPosted in: El carinyo i el somriure d'un nen no té preu, quan somriu brilla una estrella en el celJordi Marcer\t 14 juliol, 2018\nSi veiéssiu la cara que posen tots els nens malalts hospitalitzats quan el Drac Artcai els regala el conte que heu Apadrinat. És molt impressionant…!!! “Les il·lusions també donen vida”\nTots els contes que es reparteixen del Drac Artcai són Apadrinats per Particulars, Empreses, Institucions, etc., els quals dediquen els contes i els donen al Drac perquè els regali als infants malaltets hospitalitzats. ÉS FER-LOS FELIÇOS…!!! >>Per Apadrinar contes del Drac Artcai, al Mail: dracartcai@gmail.com – O truca al Tel: 620 090 377\nPosted in: -Drac Artcai- Benvinguts !!! La il·lusió també dona vida.Jordi Marcer\t 4 juny, 2018\nEn aquest dia, el Drac Artcai ha visitat a l’Hospital de Nens de Barcelona. Tots els contes que s’han regalat als nens, han estat apadrinats per particulars, empreses, institucions, etc…\nEl dia 5 de desembre, el Drac Artcai va anar a l’Hospital de Nens de Barcelona. Va regalar molts exemplars del conte a tots els nens malaltets. El Drac Artcai és un projecte solidari. Tots els contes que es reparteixen són Apadrinats per particulars, empreses, institucions, etc., els quals dediquen el conte i el donen […]\nPosted in: El carinyo i el somriure d'un nen no té preu, quan somriu brilla una estrella en el celJordi Marcer\t 27 abril, 2018\nEl Drac Artcai segueix portant il·lusió i felicitat a tots els nens malaltets hospitalitzats\nEl dia 25 de maig de 2017, el Drac Artcai va visitar als nens de l’Hospital Sant Joan de Déu de Barcelona, els va abraçar i regalar contes Apadrinats del Drac Artcai. S’ho van passar genial, i van ser molt feliços !!! Gràcies Padrins, i a tots els col·laboradors que van fer possible que per […]\nPosted in: El carinyo i el somriure d'un nen no té preu, quan somriu brilla una estrella en el celwebmaster\t 16 març, 2018\nEl Drac Artcai visita als nens ingressats a l’Hospital Joan XXIII de Tarragona, i als nens de l’Hospital Althaia de Manresa\nEl dia 25 de febrer el Drac Artcai va desplaçar-se a l’Hospital Joan XXIII de Tarragona, i el dia 16 de març a l’Hospital Althaia de Manresa, per visitar als nens que es troben ingressats en aquests dos centres sanitaris. A la sala de jocs la canalla s’ho van passar d’allò més bé. Se’ls va regalar […]\nPosted in: El carinyo i el somriure d'un nen no té preu, quan somriu brilla una estrella en el celwebmaster\t 15 febrer, 2018


La segona onada de la Covid-19 continua a la baixa a Lleida\n20/11/2020 a les 11:28\nEl risc de rebrot descendeix 27 punts al pla i 34 al Pirineu, tot i que Salut comunica tres noves morts\n© El pavelló Onze de Setembre acull les PCR a alumnes.\nEls índexs epidemiològics continuen a la baixa a Lleida. Així, segons l’última actualització de Salut, el pla té un risc de rebrot de 413 punts, 27 menys que el dia anterior, i el Pirineu, de 589 punts, 34 menys. Mentre que la velocitat de propagació del coronavirus (Rt), baixa una centèsima al pla, fins el 0,80, i a les comarques de muntanya assoleix l’1 després de reduir-se tres centèsimes en les últimes hores.\nEn el conjunt de Catalunya la taxa de risc de rebrot és de 353 punts –28 menys que ahir– i l’Rt es manté en 0,76.\nD’altra banda, Salut ha incrementat aquest divendres el registre de nombre de defuncions per coronavirus a la província de Lleida: el pla suma dos morts més, fins a un total de 384, i el Pirineu, una més, fins a 52.\nLa demarcació registra en l’actualització de dades d’aquest divendres 120 nous contagis confirmats, 79 dels quals al pla i 41 al Pirineu, i el conjunt de la província ja supera els 22.000 casos des de l’inici de la pandèmia (22.039).\nLleida ciutat suma 28 nous casos en les últimes hores, té un risc de rebrot de 408 punts –16 menys que ahir– i l’Rt es manté en 0,85 per tercer dia seguit.


MANDO GARMIN REMOTO INALÁMBRICO TURBO LEVO - SURIA BICIS\nMANDO GARMIN REMOTO INALÁMBRICO TURBO LEVO\nMai ha estat tan fàcil canviar les maneres d'assistència de la teva Turbo Levo des del manillar. Només has de prémer un botó per pujar o baixar el nivell d'assistència de la teva bicicleta. Fàcilment configurable.\n- Desenvolupat per a la Turbo Levo, permet canviar les maneres d'assistència de manera sense fil, sense necessitat de comptar amb un dispositiu GPS Garmin.\n- Es vincula fàcilment amb el teu Turbo Levo, simplement encén la teva bicicleta i pressiona tots dos botons de les fletxes de l'comandament remot.\n- Suport exclusiu per al manillar, a més un altre suport per col·locar-opcionalment en la potència.


Els organitzadors de l'acampada preparen accions per a setembre\nEls organitzadors de l'acampada preveuen més accions passat l'estiu\nDestaquen que van recollir a la plaça del Poble prop de 500 signatures per a les ILP\nEls organitzadors de l’acampada contra els preus “abusius” dels lloguers tenen “en cartera” més accions per continuar la seva protesta a partir del setembre vinent. Així ho va confirmar ahir el president de Podem Andorra, Joan Seguí, que va valorar molt positivament la mobilització de dos dies, de des dimarts al matí fins ahir al migdia a la plaça del Poble d’Andorra la Vella. “De cara al setembre tornarem a engegar més coses que ara estan en cartera”, va anunciar Seguí. En aquest sentit, va destacar que durant els mesos de juliol i agost “la gent marxa” i és per\n#8 No es d'aixo que parlo\nEt puc assegurar que alguns que surten a les fotos de l'altre dia van de vacances, uns a platja d'aro, roses,...etc....i se de que parlo\n#7 quina poca vergonya\nPatetic va dir..Al juluol i a l'agost no perque els indignats tenen que anar de vacances. Aixo vol dir que els pisos no estan tan cars, m'en alegro molt que pugeu anar de vacances. Aixo vol dir que tot es cuento, sou patetics, aneu amb el vostre cuento a un altre lloc.\ntranquil que el pencaire esta clavat al pais per la campanya d'estiu , mira-ho mes com una questiò d'organitzaciò i t'asseguro que molta poca gent a part de agafar-se algun cap de setmana llarg si ara ho permeten desde govern , serà de lo poc que els afectats podran fer\nAl juluol i a l'agost no perque els indignats tenen que anar de vacances. Aixo vol dir que els pisos no estan tan cars, m'en alegro molt que pugeu anar de vacances. Aixo vol dir que tot es cuento, sou patetics, aneu amb el vostre cuento a un altre lloc.\nEspereu al 2020 que tintreu una plaça del poble mes grand……….\nSi, al setembre que ara els indignats han d anar de vacances.....\nFA va dir..Ara a Andorra, s'ha posat de moda manifestar per tot ! L'influencia de fora es nota molt ! Son events molestos i sense resultat que donen una mala imatge.\nQuina pena conviure amb gent que pensa com tú, que viviu en una bombolla que tard o d'hora us explotará a la cara. La gent no es manifesta per modes, ho fa per necessitat i si hi ha més mobilitzacions (que aixi será) és perque la vida a Andorra és cada cop més precaria...i aixó si que dóna mala imatge...\nEl problema ha sigut fer aquesta acampada entre setmana, la majoría treballem i no podem anar\nAra a Andorra, s'ha posat de moda manifestar per tot ! L'influencia de fora es nota molt ! Son events molestos i sense resultat que donen una mala imatge.


Armengol escolta als galeristes per millorar les propostes culturals del PSIB-PSOE\ngen. 27 Armengol escolta als galeristes per millorar les propostes culturals del PSIB-PSOE\nLa candidata socialista continua recollint les aportacions de diferents sectors per tal de presentar un nou contracte compartit amb la ciutadania de cara a la Conferència Política.\nLa candidata socialista a la presidència del Govern de les Illes Balears i secretària general del PSIB-PSOE, Francina Armengol, s'ha reunit avui amb destacats galeristes i representants del món cultural per tal de recollir les seves idees i propostes, de manera que puguin millorar la proposta en matèria de cultura que estan preparant els socialistes i que es debatrà durant els propers 7 i 8 de febrer en el marc de la Conferència Política.\nAquest procés participatiu i de debat d'idees posat en marxa pel PSIB-PSOE pretén recollir totes le aportacions possibles per tal de «dissenyar, entre tots, el futur de Balears», el que ha explicat Armengol dient que «volem sentir a tothom perquè volem governar a tothom».\nEntre els temes que han centrat la reunió destaca la necessitat de fer un nou plantejament de la Nit de l'Art de Palma amb més suport i implicació de les institucions públiques, al mateix temps que han demanat que des de les administracions públiques s'aposti decididament per dinamitzar la cultura, una proposta que coincideix amb la voluntat d'Armengol de «convertir la cultura amb un eix transversal de les polítiques públiques de manera que sigui també un motor econòmic per a Balears».\nDurant la trobada també s'ha posat damunt la taula la petició del sector de retirar la pujada de l'IVA cultural que va fer el Govern del PP, una decisió que ofega als professionals i minva la capacitat de negoci i d'activitat cultural.


01/03/2020 28/07/2020 Sebas\n@sebas Article que vàrem publicar al Setmanari Felanitx. Segueix al nostre anterior article. El rellotge de sol que actualment podem veure a la façana de la Rectoria és un rellotge de sol vertical declinant a llevant, de perfecte traçat de gnomonista mallorquí, possiblement felanitxer, gravat sobre quatre peces de pedra de Santanyí. Cada vegada que miràvem aquest rellotge ens estranyava la seva situació, l’Església li fa ombra bona part del matí. El rellotge és de l’any 1803 i ja feia molts anys que l’Església feia ombra a aquesta part de la Rectoria;…\nARTÍCULO, CONTRIBUCIÓN, DIVULGACIÓN, HISTÒRIA HOROLÒGICA A BALEARSFelanitx, hores mallorquines, Mallorca, relojes de sol2 comentarios\n23/02/2020 28/07/2020 Sebas\n@sebas Des d’“En Figuera” primitiu fins a la actualitat, els rellotges mecànics, per tal de mesurar cada vegada amb més precisió l’hora mitjana, han evolucionat i perfeccionat el seu mecanisme. Pot ser que un dels períodes de més avanços estés impulsat per la necessitat dels navegants de conèixer el meridià de la seva posició. De la mateixa forma, els rellotges de sol, des dels primitius sistemes de relacionar l’ombra amb la fracció del dia fins als rellotges de temps vertader, han sofert un canvi considerable. Al manco pels rellotges de…\nARTÍCULO, CONTRIBUCIÓN, DIVULGACIÓN, HISTÒRIA HOROLÒGICA A BALEARShores mallorquines, Mallorca, relojes de sol9 comentarios\n@sebas Gairebé tots els rellotges de sol de Mallorca que coneixem són rellotges de “temps vertader”, rellotges fets a partir del segle XVII. A la imatge inferior, un rellotge de butxaca de “temps vertader“. En coneixem de anteriors, d’hores “canòniques” i altres que semblen d’hores “irregulars”, però es pot suposar que alguns son rellotges que es van marcar de forma errònia. Abaix podem observar un possible rellotge d’hores “irregulars” marcat sobre una pedra que posteriorment es va reutilitzar per a unes reformes a la part posterior de la Parròquia de…\nARTÍCULO, CONTRIBUCIÓN, DIVULGACIÓN, HISTÒRIA HOROLÒGICA A BALEARShores mallorquines, Mallorca, relojes de sol8 comentarios


‘Un viatge de descoberta cultural a la Costa Daurada’ es presenta al sector turístic de Dublín de la mà del Patronat de Turisme de la Diputació de Tarragona amb l’Agència Catalana de Turisme\nEl Patronat de Turisme de la Diputació de Tarragona ha presentat recentment els sis patrimonis mundials declarats per la UNESCO davant del sector turístic irlandès DIPTA.CAT\nDilluns, 21 Octubre 2019 07:58\nEls principals atractius culturals de la Costa Daurada, encapçalats pels sis patrimonis mundials declarats per la UNESCO a la destinació, han estat els protagonistes a Dublín de la presentació que el Patronat de Turisme de la Diputació de Tarragona ha realitzat recentment davant d’alguns dels principals agents de viatges, touroperadors i periodistes especialitzats d'Irlanda.\nAl costat de l’Agència Catalana de Turisme i dels seus representats a Irlanda i Regne Unit, el Patronat ha presentat ‘A Joruney of cultural Discovery around the Costa Daurada’ (un viatge de descobriment cultural a la Costa Daurada) amb un espectacular muntatge audiovisual sobre el patrimoni cultural de la destinació com a fil conductor.\nDurant l’esdeveniment s’han donat a conèixer els diferents patrimonis de la Humanitat reconeguts per la UNESCO a la Costa Daurada: Poblet, el conjunt de Tàrraco, els castells, les pintures rupestres de l’Arc Mediterrani de Capçanes i Rojals, l’art de la pedra seca i la dieta mediterrània. Els assistents s’han interessat pels atractius culturals de la Costa Daurada per poder traslladar aquesta oferta als seus potencials clients i a les seves audiències, en el cas dels mitjans periodístics especialitzats.\nImpuls del mercat irlandès i xifres rècord el 2018\nEl nombre de turistes irlandesos a la Costa Daurada ha crescut a un ritme constant i elevat en aquesta darrera dècada, passant de les 284.000 pernoctacions, l’any 2010, al rècord històric assolit durant el 2018 amb un total de 811.000 pernoctacions.\nSegons la directora del Patronat de Turisme de la Diputació de Tarragona, Marta Farrero, aquest fet demostra que “som un una destinació cada cop més coneguda i apreciada pel turisme irlandès”. Segons Farrero, aquesta presentació a Dublín ha de permetre comunicar als clients finals que “la Costa Daurada té una oferta diversa més enllà del turisme estacional i una atractiva proposta de turisme cultural”.\nFins a 30 vols setmanals entre Reus i Irlanda en temporada alta\nRyanair opera un vol diari entre Dublín i Reus d’abril a octubre i fins a tretze vols setmanals entre juny i agost. A aquests s’hi afegeixen els vols xàrter de TUI i de Sunway des de Dublín, amb dos vols setmanals cadascun.\nL’Aeroport de Reus compta també amb connexions a les ciutats de Shannon, Cork i Belfast. A Shannon, Ryanair ofereix vols regulars (dos per setmana d'abril a octubre) i un vol xàrter setmanal amb TUI. Des de Cork,Ryanair ofereix tres vols setmanals i TUI. Finalment, des de Belfast, Jet2 arriba a operar quatre vols setmanals i TUI vola dos cops per setmana.


Germanes - Regió7 :: El Diari de la Catalunya Central\n14.02.2020 | 23:29\nQuan el meu fill gran es queda sense arguments per explicar-me amb pèls i senyals que el seu germà més petit és qui ha començat la picabaralla em diu, amb posat de derrota i amb to de resignació: «Tu no saps què és ser el germà gran», i se'n va donant la conversa per acabada i deixant-me sola perquè hi rumiï. Ho fa sovint i li agraeixo que m'enviï al racó de pensar. M'omplo tant la boca reclamant-li que tingui esperit crític, que qüestioni el que veu, el que llegeix, el que li diuen, que trobo just que em torni la lliçó com un bumerang. Té tota la raó. No sé què és ser la gran. Sempre he estat la petita, fins i tot a la meva colla d'amigues d'adolescència ocupo l'última posició cronològica. La lletra del primer cognom tampoc no em va ajudar gaire i quan passaven llista a classe, també, era de les últimes que anomenaven.\nVaig néixer un migdia calorós a les acaballes d'un estiu que ja plegava veles. Van anar a buscar la meva germana a escola perquè estigués a prop meu en els primers instants de vida, i s'hi ha quedat fins ara. Com a tota família que s'apreciï també tenim la nostra història minúscula. A casa, és recurrent recordar que soc en aquest món gràcies a ella. Va ser ella la que volia una germana -en femení- i va ser ella la que va escriure una carta als Reis demanant-me. Després, és clar, els meus pares van prendre part en l'afer. Quan va arribar l'hora de decidir amb la meva parella si volíem tenir criatures, vam estar d'acord que en tindríem dos, de fills, perquè tinguessin germans. Sé que no hauria estat cap trasbals que aquest nen que ara se'm queixa, i que camina contrariat perquè no sap com encaixar una relació que alterna crit-cop-abraçada, fos sol. No hi ha circumstàncies idíl·liques i totes les relacions tenen arestes. Però l'experiència personal pesava. I encara pesa molt.\nUna germana és un tros de pare i mare, una versió semblant però diferent de tu. És algú fet de la mateixa matèria primera, alimentat amb els mateixos guisats, canelons i tomàquet d'amanir, criat entre les mateixes parets, taules, cadires i música, pentinat amb la mateixa colònia i que ha crescut davant del mateix mirall que tu, que ens ha mostrat, dels adults, pors, frustracions, alegries, il·lusions i una història comuna. Una germana gran sempre va al davant, et mostra el camí, aguanta esbroncades, t'ensenya estratègies per aconseguir dels pares el que vols, t'educa en el riure quan la riallada és espontània i quan encara no saps que serà justament el riure franc el paràmetre que et servirà de mesura per triar les amigues que esdevindran germanes en el futur. Una germana o un germà també pot ser un rival, un emprenyador, una nosa, però sempre serà un còmplice i l'únic testimoni d'un temps. Em penso que tieta i nebot necessiten una conversa entre germans grans.\nUn cotxe i una moto s'accidenten a la C-55, a Cardona .\nCatorze persones han de ser ateses per un accident múltiple a Collbató.


Consells per a menjar amb seguretat en l'embaràs | Consumer\nAdoptar certes mesures de seguretat alimentària durant la gestació pot evitar molts riscos tant per a la mare com per al futur bebè. Això és el que recomanen els experts\nL’embaràs és una etapa vital curulla de canvis fisiològics i amb necessitats nutricionals molt concretes. En general, les recomanacions alimentàries durant la gestació pretenen cobrir els requeriments d’aliments pròpies de la dona, satisfer les exigències nutritives degudes al creixement fetal, preparar a l’organisme matern per a enfrontar-se millor al part i assegurar reserves grasses per a la producció de llet durant la futura lactància. Però, a més de les necessitats nutricionals, en aquesta etapa és vital parar esment a la seguretat alimentària. En el següent article resumim els principals aspectes que s’han de tenir en compte.\nUna bona alimentació és bàsica per a cuidar-se durant l’embaràs, i això abasta a la seguretat alimentària. En efecte, durant aquesta etapa tan delicada no n’hi ha prou amb seguir una dieta saludable. També cal seguir una dieta segura. Com sosté la dietista-nutricionista Beatriz Robles, “si no tenim seguretat alimentària, és igual que l’aliment sigui sa o insà”.\nSegons l’Agència Espanyola de Seguretat Alimentària i Nutrició (AESAN), “és important prendre unes mesures bàsiques d’higiene i evitar el consum de certs aliments per a prevenir riscos que, encara que poc freqüents, poden tenir conseqüències negatives per al fetus o la dona gestant”. A més de l’obvi, com respectar les dates de caducitat i no consumir productes caducats, sense excepció, què recomanen els experts? Consultem amb Elika, la Fundació Basca per a la Seguretat Alimentària, i aquests són els principals consells per a menjar amb tranquil·litat durant la gestació. Pren nota.\n🍖 Les carns, ben cuinades\nCuina bé les carns i assegura’t que es faci fins al centre del producte (així evitem el risc de toxoplasmosis).\nLava bé amb detergent els ganivets i utensilis emprats en la preparació de la carn.\nNo comes crua cap carn (com carpaccio, steak tartar, etc.), ni cap embotit cru, inclòs el pernil serrà (només es recomana menjar-ho si s’ha cuit o fregit prèviament).\nEvita consumir patés de línia freda (els de “tros”). Consumeix només els que es comercialitzen en conserves esterilitzades, llaunes…\n🐟 El peix, ben triat i cuinat\nMenja peix 3-4 vegades per setmana, ja que aporta l’omega 3 necessari per al bon desenvolupament del fetus, però no consumeixis grans peixos predadors, com a peix espasa, emperador, tauró, maliciós, cazón i tonyina vermella (Thunnus thynnus) pel seu contingut en mercuri. Hi ha nous advertiments sobre el mercuri i el consum de peix.\nEn general, no has de menjar cru cap peix o marisc, fins i tot si els has congelat abans.\nEvita preparacions com el sushi, el sashimi, el ceviche i els aladrocs/anxoves en vinagre.\nEvita menjar peix fumat, excepte en el cas que hagi estat ben cuinat.\n🍅 Les fruites i hortalisses, ben rentades\nLes hortalisses, juntament amb els cereals, són font de fibra important per a evitar el restrenyiment, a més dels seus beneficis com a aliments saludables.\nNeta bé qualsevol hortalissa, sobretot abans de consumir-la en cru, especialment les recollides de la nostra horta.\nLava amb cura les fruites que prendràs en cru.\n🍳 Gens de llet crua o ous crus\nEvita els formatges frescos o de pasta tova (feta, camembert, mascarpone, brie, mató, formatge de Burgos) i els elaborats amb llet crua, perquè en alguns casos poden contenir Listeria.\nL’ou cru s’utilitza en plats com l’steak tartar, alguns mousses casolans o el tiramisú. Evitant el seu consum, minimitzem el risc de Salmonel·la . Qualla bé les truites i evita el contacte de la truita feta amb plats que continguin restes d’ou cru. L’ou cru està present en algunes postres casolanes.\n🍦 Ull amb els gelats tous de màquina\nEls gelats tous o Soft, que podem trobar en màquines dispensadores, comporten cert risc, ja que la màquina manté la mescla freda però no congelada. Això fa possible la proliferació de patògens si no es realitza una neteja adequada.\nUn altre element important que cal considerar són les culleres servidores de gelats, ja que sovint es mantenen en aigua i si aquesta no es renova contínuament, podem trobar-nos un important nombre de microorganismes.\n🌾 Algues? Millor no\nVés amb compte també amb les algues i els seus productes, que poden contenir una gran quantitat de iode. Encara que aquest és necessari en dosis moderades, les dosis excessives poden ser perjudicials. En canvi, per a assegurar una bona aportació d’aquest element, utilitza sal iodada en la preparació dels aliments en comptes de la tradicional.\n🍷 Evita la cafeïna i l’alcohol\nIntenta evitar la cafeïna completament. Recorda que la cafeïna està present en begudes de cola, cafè, te i en begudes energètiques (aquestes últimes tenen alt contingut en cafeïna, a més de sucre).\nQuant a l’alcohol, evita’l. Cap nivell de consum d’alcohol és considerat segur, i menys durant l’embaràs. El fetus és més sensible a l’alcohol que la mare, per la qual cosa cal evitar aquestes begudes.


Ha recaigut! 3r positiu per coronavirus d'Irene Montero\nIrene Montero, positiu en coronavirus per tercera vegada\nLa ministra compleix la quarantena rigorosament mentre que Iglesias se l'ha saltat i manté la seva agenda\nper Miguel Cuartas divendres, 17 d’abril 2020 - 11:27h\nIrene Montero ha donat novament positiu en coronavirus i fa més d'un mes que està en quarantena | Europa Press\nLa ministra d'Igualtat Irene Montero ha tornat a donar positiu en coronavirus per tercera vegada i continua en aïllament domiciliari a l'espera de superar finalment la malaltia. Montero va confessar el seu nou positiu en unes declaracions a 'Telecinco'.\nEl dimecres 11 de març, tres dies abans que el govern declarés l'estat d'alarma, la número dos de Unides Podem es va fer les proves després de presentar diversos símptomes de Covid-19. Des d'aquest dia, la ministra es troba aïllada a casa i treballant de forma telemàtica, encara que fins al moment no ha participat en cap Consell de Ministres per motius de seguretat.\nMontero ha confessat que es troba bé i que ha tingut «sort» perquè els seus símptomes han estat molt lleus. A més, la política ha explicat que ha de continuar aïllada perquè és possible que pugui encomanar el virus. «Comparteixo amb la meva parella les tasques de la llar i la cura dels nens, però una d'elles és lactant encara», ha comentat Montero en al·lusió a la seva parella i vicepresident segon del govern, Pablo Iglesias.\nPablo Iglesias, criticat per incomplir la quarantena\nPer contra, Pablo Iglesias a qui es va posar en quarantena després del positiu de Montero, no va complir tot just les dues setmanes de rigor i va ser molt criticat per això. El líder d'Unides Podem va acudir al Consell de Ministres que va aprovar l'estat d'alarma el 14 de març. Tan sols 72 hores després que transcendís el positiu de Montero. Des d'aquell dia, Iglesias no ha variat la seva agenda.\nSobre aquest assumpte, Fernando Simón, director de l Centre de Coordinació d'Alertes i Emergències Sanitàries, va justificar al vicepresident segon del govern explicant que hi ha «excepcions raonables. Si bé la norma general és la que és, hem d'entendre que els documents del ministeri consensuats amb les comunitats preveuen certes excepcions raonables», va apuntar.\nPablo Iglesias Malaltia Podemos Govern Espanyol


Ajuntament de Cassà - Recursos educatius per a la tercera setmana de confinament\nRecursos educatius per a la tercera setmana de confinament\nEns trobem a la tercera setmana de confinament i des de l’Ajuntament us volem continuar oferint diverses activitats educatives i lúdiques perquè en pugueu gaudir tota la família.\nEDUVIC, empresa social especialitzada en infància, adolescència, joventut i famílies, ha preparat un recull d’activitats molt complet per facilitar la gestió educativa durant el confinament.\nPsicoteràpia & Trauma Institute (PTI), organització associada a EDUVIC, ha confeccionat un seguit de recomanacions bàsiques per a les famílies per tal d’afavorir el benestar psicològic i la bona convivència durant el confinament.\nPer als infants i adolescents:\nCavall Fort i El Tatano han preparat un apartat a la seva web per a entretenir als infants aquests dies de confinament. Hi podeu trobar edicions especials de les revistes per a llegir en línia i un recull d’activitats per anar fent aquests dies: jocs, manualitats, experiments, receptes de cuina, etc., que es poden descarregar en format pdf de forma gratuïta.\nVilaWeb ens presenta una interessant guia de les propostes culturals en català per passar el confinament amb nens i adolescents\nPintar mandales pot ser un recurs divertit, creatiu i terapèutic per a petits i grans. A internet podeu trobar molts webs on descarregar-ne. A continuació us proposem dos enllaços on en trobareu per a tota la família a Imprimir Mandalas i Imprime Mandalas\n25 recursos educatius on line per descobrir durant el confinament: recull de 25 recursos fantàstics i gratuïts, avaluats per l'equip del Portal d'Activitats Educatives de Catalunya i classificats en 5 categories: Ciència, Llengües, Matemàtiques, Benestar físic i autoconeixement i Formació humanística (art, cultura i història).\nDes de la Llar d’Infants Taps ens han fet arribar una sessió de música per als més menuts duta a terme per Carmina Rabassedas\nFinalment, un adjuntem un enllaç on hi trobareu diverses propostes teatrals i d’òpera per gaudir petits i grans


Els Mossos d'Esquadra de les comarques gironines inicien la vacunació - Diari de Girona\nEls Mossos d'Esquadra de les comarques gironines inicien la vacunació\nLa previsió és posar el vaccí d'AstraZeneca a 500 policies aquesta setmana i Salut i el cap de Mossos han remarcat la «bona resposta»\nacn | girona 12.02.2021 | 01:30\nEls Mossos d'Esquadra de les comarques gironines inicien la vacunació Diari de Girona\nDimecres a la tarda van començar a vacunar els Mossos d'Esquadra de les comarques gironines amb part de les vacunes d'AstraZeneca que han arribat a la demarcació. Segons va informar el Departament de Salut, entre dimecres i ahir han rebut el vaccí 300 policies adscrits a les comissaries del Gironès i als serveis regionals de Girona. Aquí és on hi ha el major volum d'efectius de la demarcació, amb més de 700.\nA banda del punt de vacunació situat a la comissaria de l'ARRO de Girona, el dispositiu organitzat per Salut i Interior també preveu començar a vacunar els policies d'altres Àrees Bàsiques Policials als espais habilitats que tenen més propers. Així, entre ahir i avui també es vacunaran uns 200 agents adscrits a la comissaria de Figueres, que rebran la dosis d'AstraZeneca al Teatre Jardí.\nEl cap dels Mossos a Girona, el comissari Josep Milan, va remarcar que l'inici de la vacunació als cossos d'emergències és una notícia «molt positiva» perquè són professionals que treballen «a primera línia»: «I moltes vegades, malgrat totes les precaucions i tenir el material de protecció, ens enfrontem a situacions que descobrim a posteriori que podrien provocar algun contagi».\nEl 79% compleix els requisits\nA les comarques gironines hi ha uns 1.900 mossos i Salut calcula que, d'aquests, n'hi ha uns 1.500 que compleixen els requisits per rebre la vacuna d'AstraZeneca. Milan va explicar que, a l'hora de rebre la vacuna, han prioritzat primer els policies que estan a peu de carrer però que, progressivament, anirà arribant «a tots»: «L'objectiu es que tothom estigui vacunat».\nEl gerent el CatSalut a Girona, el doctor Miquel Carreras, va explicar que l'arribada de les dosis d'AstraZeneca permet començar a vacunar els cossos de seguretat i d'emergències i funcionaris de presons però també personal de les farmàcies, fisioterapeutes, psicòlegs clínics, terapeutes ocupacionals, protètics dentals, logopedes, veterinaris, nutricionistes, podòlegs i optometristes. «Dimecres vam començar una fase nova de vacunació amb la incorporació dels cossos de seguretat i de col·lectius sanitaris de segona o tercera línia», va dir.\nActualment, a les comarques gironines Salut s'estan administrant dosis de les tres vacunes (AstraZeneca, Moderna i Pfizer). «És important tenir present que ho estem fent en paral·lel», va exposar Carreras. De fet, la de Moderna es va començar a administrar dimecres a l'hospital Trueta i al de Calella. La previsió és administrar, entre les tres, unes 3.500 vacunes aquesta setmana.\nEl gerent del CatSalut va subratllar que l'administració dels vaccins està tenint molt bona acollida: «Al principi potser hi havia certes reticències per desconeixement, però cada vegada hi ha més gent que hi vol accedir perquè és una de les formes de controlar la pandèmia»\nLa resta de Mossos d'Esquadra de l'àrea de Girona es vacunaran properament a la seu de l'ARRO a mesura que vagin arribant més dosis d'AstraZeneca, va exposar Salut. Els agents de la resta de comissaries es vacunaran als punts habilitats arreu de la demarcació durant les properes setmanes, com s'ha començat a fer amb els agents de l'Alt Empordà.\nA la Regió Sanitària de Girona, aquesta setmana hi ha quatre punts habilitats: Girona (Facultat de Medicina i d'Infermeria de la UdG), Figueres (Teatre Jardí), Olot (Casal Marià) i Blanes (Ajuntament de Blanes), a més del centre penitenciari Puig de les Basses, que s'encarregarà de vacunar els seus professionals. A partir de dilluns que ve, el punt de vacunació de Blanes es traslladarà al Centre Cívic Mas Borinot. La vacuna d'AstraZeneca està dirigida a persones d'entre 18 i 55 anys.


Danone Nations Cup: torneig internacional de futbol per a nens | Danone.es\nA Danone som conscients que els infants\nson els futur. Per això desenvolupem pro-\ngrames i projectes socials que trans-\nmeten valors saludables i s’impliquen en\nel seu temps de lleure. El nostre objectiu\nés difondre la filosofia de Danone,\nbasada en una alimentació saludable i\nuna vida sana, i donar-la a conèixer\nentre els més joves, com a mostra del\ncompromís amb la salut i l’esport.\nPUJARDanone Nations Cup\nLa Danone Nations Cup, una experiència única i inoblidable entorn de l’esport, els valors i l’emoció, per a més de 2,5 milions de nens de tot el món.\nAl llarg d’aquests 12 anys d’existència, la notorietat de l’esdeveniment s’ha anat reforçant gràcies a la implicació cada vegada més gran de padrins de renom com Andrés Iniesta a Espanya, Cafú al Brasil, Deco a Portugal i Hagi a Romania, braç a braç amb Zinedine Zidane, ambaixador de la Final Internacional.\nDesprés de disputar-se la final mundial del 2010 a Sud-àfrica, amb una assistència de públic superior a les 30.000 persones, a l’estadi mundialista Orlando de Soweto, Johannesburg, arriba el torn d’Espanya, el 2011, per acollir aquesta competició, que és molt més que un torneig de futbol.\nMitjançant aquest esdeveniment, Danone persegueix un objectiu clar: permetre que el màxim nombre possible de nens tingui l’oportunitat de somiar i de participar en una aventura que, a més a més de transportar-los a un mundial de futbol, els permet conèixer altres nens d’arreu del món i la cultura d’un país nou. D’una manera més general, la Danone Nations Cup promou la pràctica de l’esport i els seus valors i fomenta hàbits saludables entre els més joves i les seves famílies. Així mateix, aquest compromís forma part integral de la missió de Danone: aportar salut, a través de l’alimentació, a tantes persones com sigui possible.\nEls 40 països representats el 2011\nAlgèria, Alemanya, Anglaterra, Aràbia Saudita, Argentina, Austràlia, Azerbaidjan, Bèlgica, Brasil, Bulgària, Canadà, Colòmbia, Corea del Sud, Egipte, Espanya, Estats Units, França, Guatemala, Haití, Holanda, Indonèsia, Irlanda, Itàlia, Japó, Marroc, Mèxic, Nova Zelanda, Polònia, Portugal, República Txeca, Romania, Rússia, Senegal, Sud-àfrica, Tunísia, Turquia, Ucraïna, Uruguai, Xile i Xina.\nMés informació a www.danonenationscup.es


Endavant Villarreal CF - El millor final per Endavant Igualtat\nEndavant | 17 / 05 / 2018\nEl millor final per Endavant Igualtat\nHui s'ha celebrat el final de temporada a la Ciutat Esportiva amb més de 500 participants\nLa millor manera de tancar una temporada inoblidable. Més de 500 persones, totes elles convidades pel club, s'han donat cita a la Ciutat Esportiva del Villarreal CF per celebrar una espectacular festa de final d'Endavant Igualtat. L'esdeveniment ha estat encapçalat pel vicepresident del Villarreal CF, José Manuel Llaneza. En aquesta iniciativa, inèdita a Espanya, cada equip del futbol base groc de Futbol 11 apadrina un centre especial de la província de Castelló. Endavant Igualtat va començar en la temporada 2015/2016, per la qual cosa aquesta és la seua tercera campanya en marxa.\nLa jornada va consistir en una sèrie d'activitats celebrades en els camps de la Ciutat Esportiva amb què els jugadors del planter i els usuaris dels centres han compartit moments únics i molt divertits. El colofó final va ser un dinar de germanor entre tots els participants i el lliurament dels llibres de 'Històries de vida' als ancians de la Residència Mare de Déu de Gràcia de Villarreal.\nEls centres que han participat en aquesta edició d'Endavant Igualtat han estat els següents: Associació Aspropace, CEEM La Bartola, Fundació Síndrome de Down Castelló, Centre d'Autisme CAU, Centre reeducatiu de Menors Pi Gros, Residència de tercera edat Verge de Gràcia de Vila-real, 'Natura i Ecologia', Creixem i Adopta Un Gos Abandonat 'AUPA'.\nEndavant Igualtat consisteix a realitzar activitats de convivència al llarg de tota la temporada, amb trobades periòdiques tant en els centres de les associacions com a les instal·lacions del Villarreal CF. En la mesura de les seues possibilitats, els membres dels centres assisteixen als partits i animen els seus equips a la Ciutat Esportiva.\nMore in this category: « Resum setmanal d'Endavant Esports\tCastillejo, ídol en la seua tornada al col·legi »


CONFERÈNCIA ‘DESIGUALTATS DE GÈNERE EN EL DRET A L’ALIMENTACIÓ’ – Centre d'Estudis Comarcals del Baix Llobregat\nCONFERÈNCIA ‘DESIGUALTATS DE GÈNERE EN EL DRET A L’ALIMENTACIÓ’\nNeus Ribas 16 de març de 2021 31 de març de 2021 General No Comments\nEn el marc dels actes del 8 de març de Sant Feliu de Llobregat, el Centre d’Estudis Comarcals i el PEMB, van organitzar una conferència de la Dra. Elena Carrillo sobre les desigualtats de gènere en el dret a l’alimentació. Elena Carrillo és professora titular de la Universitat Ramon Llull. També és Dietista-Nutricionista, investigadora en epidemiologia social i inseguretat alimentària. La ponència ens va obrir els ulls a conceptes claus com ara les diferències que hi ha entre les persones en l’accés a una alimentació saludable segons la classe social, la procedència o el gènere, sent aquest últim un eix dels més transversals. També va acabar amb una sèrie de propostes per pal·liar aquestes desigualtats, com per exemple, promoure una nova legislació, millorar l’atenció sociosanitària, fomentar una alfabetització alimentària i desenvolupar sistemes que garanteixin el dret a l’alimentació que promoguin l’autonomia de les persones i siguin empoderadores i dignes.\nL’acte el van obrir Genoveva Català, presidenta del CECBLL i Oriol Estela, coordinador general del PEMB, i el va clausurar la regidora de Feminismes i LGTBI de l’Ajuntament de Sant Feliu de Llobregat, Loren Rider.\n← La revista FRONTISSA es presenta en format digital\nESPLUGUES ACULL LA PRESENTACIÓ DE MATERIALS DEL BAIX LLOBREGAT →


AQUELLS POETES: de maig 2013\n"La bella dama del museu" - Francesc Almela i Vives\nLA BELLA DAMA DEL MUSEU\nSón els teus ulls de nit i dia\ndues maragdes sense preu;\nun esguard teu per mi seria\nbon guasardó, millor trofeu;\nperquè al teu rostre hi ha un misteri\nque és brasa viva i refrigeri\ndins el meu cor i el meu senderi,\n¡oh, bella dama del museu!\nPintor incògnit et pintava\nasserenant-se en els afanys;\nper deslliurar-te de paranys;\ni dins el marc de colradura,\nel llenç de mòrbida pintura,\npenjat d’un clau, dura i perdura\ndes de fa cent i cinquanta anys.\nEl temps que passa no rovella\nta assaonada joventut:\nrosa de carn que s’esbadella,\nclavell de sang que s’ha romput...\nEntronitzada en la cadira\n—el respatller forma una lira—,\nel teu vestit cruix i guspira\namb tons de seda i de vellut.\nEmpresonat en una gàbia,\nestrafà mots un papagai.\nI una moneta amb cara sàvia\nbota i rebota sense esglai...\nEl teu espòs, ¿tenia mines\na les verdors ultramarines?,\n¿fon personatge a Filipines?,\n¿duia productes de Catai?\n¿Com ho sabré? ¿Com ho sabria?\nSolament sé —no cal correu—\nque ara romans de nit i dia\nsempre penjada com un reu\ndins de la sala numerada\non et visita la gentada\nanalfabeta o il·lustrada,\nUna senyora amb pell cloròtica\ni cabellera de safrà\nque té la traça tota exòtica\ni un llibre obert porta en la mà,\nllig al volum lletra petita,\ncomprova en tu la cosa escrita,\nveient-la exacta s’adelita\ni sense més ni més se’n va.\nDe tard en tard, una donzella,\nfloreta blanca del taulell,\nmira al teu pit la meravella\nen or i perles d’un joiell.\nEl nen —plaers d’estiu— que acaça\nels parotets enmig la plaça,\nadmira, fent una carassa,\nla color gaia de l’ocell.\nI t’examina un catedràtic\nmolt diplomat per saberut\nque té el cervell un poc reumàtic\ni que no espera la salut.\nSap que pertanys a tal escola,\ncreu que una pàtina t’endola,\nmil comparances d’agombola\ni... ¡no comprèn ta excelsitud!\nFa molt de temps —¡quina follia!—,\ncada diumenge pel matí\nal davant teu s’embadalia\ntot melancòlic un fadrí,\nfins que amb els polsos plens de febra,\ntremoladissa la palpebra\ni l’esperit dins la tenebra,\net mormolava uns mots així:\n«Són els teus ulls de nit i dia\n¡oh, bella dama del museu!»\nFrancesc ALMELA I VIVES, Obra poètica, Ed. Alfons el Magnànim (IVEI), València, 1987.\nPublicat per Artur Álvarez i Boix, cantautor, escriptor, poeta i altres menesters creatius. a 6:55 1 comentari:\n"Oda impossible a Velència" - Enric Sòria\nODA IMPOSSIBLE A VALÈNCIA\nOh tu, ciutat o el paradís perdut!\nMas, ¿quién señalará tus desconciertos?\nJ. PÉREZ DE MONTORO\nJa sé que et mereixies tant una oda,\nciutat meua estimada, una mena\nde càntic, a la manera antiga,\nperò amb nova agudesa que el gènere permet,\ngràcies al canvi inherent a les coses,\ni a l’actualitat, com sempre rabiosa:\nJa sé que la mereixies,\nl’oda digna de tu i del temps, el cant\nque poguera expressar-te, tal com ets,\npam a pam, crit per crit,\nde cruïlla en cruïlla,\nque donara notícia d’aquest buit\no exili de tu en tu amb què et vas fent l’essència.\nCiutat, ciutat, per a poder-te dir\nara caldria una oda com un còdol,\ntot reblert de paraules\nque no vols recordar perquè t’invoquen\namb la importuna veu a tu deguda.\nescollida en l’amor i el dolor.\nque convida, amb quina tendresa que s’ignora,\na gratinyar l’encallida carcassa\ndes d’on, perquè t’estime massa\n—amb recança i amb odi, com tu a tu—\nSeria tan fàcil, oh boja ciutat meua,\nblasmar-te pel que ets: tan malmès i irrisori\nentaulat de cartó,\ncoreografia patètica d’una cançó d’estiu\nde la més baixa estofa, amb sol i mar,\npalmeres i focs artificials entre aborígens\nque somriuen i potser assassinen\nalhora que somriuen, sota les tanques\nsempiternes de la publicitat,\nperò publicitat al capdavall també,\ncosmètica del pinxo,\nque del renec en fa plasenteria.\nAquestes són les gales que t’estimes,\noh jungla casolana d’asfalt de sèrie b,\nmíser infern que ja no s’endevina\n(i tanmateix ens crema tant com l’altre),\non qui entra perd, amb tota l’esperança,\nel més remot vestigi de civilització.\nSeria tan fàcil (i tan injust també)\nde blasmar-te en la teua ceguesa,\nen la forma pionera que tens de destruir-te,\nbrutal i incomparable, en guerra guerrejada\nde tu i en contra teu, en la vana matèria\ndels somnis que t’afonen dins un gris laberint\nque et condemna a l’oblit, oh tu, ciutat\no pur advertiment del destí que ens espera:\nun mer present continu on res no vol dir res,\non la infinita vanitat de tot\nvol tornar a l’origen, molt més enllà del temps,\nsense història ni objecte, sense límit ni anhel,\nni bellesa, ni amor, ni déus ni gràcia\nde cap mena que puga imaginar la ment humana,\ni sense redempció. L’oblit, només l’oblit\ni l’oblit sempre: puntual desolació,\nde tornar-nos al món senzill de la natura\na aquells que t’habitem.\nde blasmar-te, jo, que només sóc en tu,\nque és una acompanyada manera de no ser,\ndissolt en centenars d’idèntiques\nbarriades anodines, en les vastes ruïnes\non, com jo, uns altres súbdits teus\nconsentint-nos només gràcies a l’oblit mutu\n—carrer del Triador, i de la Mare Vella,\nde vella se’ns ha mort,\nquina oda caldrà escriure’t, oh barri de Patraix,\noh Nuevo Centro, oh Cabanyal, Paterna,\nOrriols o Benimàmet, extra-radi perpetu\non la infàmia esdevé arquitectura:\nla més grotesca falla del gremi de l'absurd—,\nnegar-te o menysprear-te\n(somiar que et negue o et menyspree)\nseria la més baixa manera,\nla teua, de ser teu.\nQuan t’hages enderrocat tots els racons,\nquan hages soterrat l’últim reducte\nd’humanitat que fores,\nquan t’hages afonat tan dins de tu\nque ja sigues una altra, tota origen,\nsense record ni rèmores.\nQuan hages acomplert, a fi de comptes,\nel designi que et mou i que no saps.\nQuan sigues, a la fi, verge i estèril,\noh puta ciutat meua,\nllavors ja t’escriuré el cant que mereixes.\nEnric SÒRIA, Compàs d'espera, Edicions de la Guerra, València, 1993\nPublicat per Artur Álvarez i Boix, cantautor, escriptor, poeta i altres menesters creatius. a 6:50 Cap comentari:\n"Só qui só" - Joan Timoneda\nJoan Timoneda (València, 1518/20 — València, 1583)\nEscriptor i editor. Des del 1550 o 1553 edità un gran nombre de plecs poètics solts (dels conservats, dos són catalans i bilingües altres dos) i diversos cançoners de destinació popular, amb obres originals, alienes i arranjades, i amb d'altres d'estil tradicional (els bilingües Cancionero llamado Flor de enamorados, 1556-57, i Sarao de Amor, 1561; El cabañero, 1570; Dechado de colores, Enredo de amor, Guisadillo de amor i El truhanesco, 1573; Danza de galanes; Villete de amor). Divulgà romanços propis, tradicionals i d'altri (Flor de enamorados, Sarao, les quatre Rosas de romances, 1573).\nSó qui só, que no só io,\npuix d'amor mudat me só.\nIo crec cert que res no sia,\ne, si só, só fantasia,\no algun home que somia\nque ve alcançar algun do,\nSó del tot transfigurat;\nsó aquell que era llibertat,\ni ara d'amors cativat\nme veig molt fora raó,\nSi só, puix que en lo món vixc\ni a mi mateix avorrixc,\ni segons que discernixc\nveig la qui em dóna passió\nPublicat per Artur Álvarez i Boix, cantautor, escriptor, poeta i altres menesters creatius. a 7:16 Cap comentari:\nEtiquetes de comentaris: Joan Timoneda\nEsperança - Una parella gran, asseguts en un banc prop del mercat. Reposen amb l'esquena vinclada i els braços recolzats a les cames, mirant el terra. Ella dirigeix l...\nImatge i poesia (XIV) -\n"El plor i l'estrella" - Joan Valls i Jordà\n"Sol i de dol" - Josep Vicenç Foix\n"Febrer" - Màrius Torres\n"Somni" - Joan Teixidor\n"Un fantasma recorre Europa" - Jean Serra\n"El poeta" - Marià Villangómez\n"Els motius del llop" - Joan Margarit\n"Aigües profundes" - Narcís Comadira\n"Somni" - Toni Mestre\n"La muralla" - Vicent Penya\n"Nit d'estels" - Pasqual Mas i Usó\n"Glossari d'acomiadament" - Joan Navarro\n"Comiat" - Salvador Iborra i Mallol\n"Les muses" - Bernat Artola\n"Dring" (fragment) - Emili Rodríguez-Bernabeu\n"Remembrança" - Gaspar Jaén i Urban\n"Essència d'horitzó" - Vicent Pau Serra i Fortuño


Per evitar la desobediència, no proposa que els ajuntaments obrin al públic\n651x366 Un regidor de Celrà (Gironès) obrint les portes de l’Ajuntament el 12 d’octubre passat. / DAVID BORRAT Un regidor de Celrà (Gironès) obrint les portes de l’Ajuntament el 12 d’octubre passat. / DAVID BORRAT\nL’Associació de Municipis per la Independència (AMI) proposa als càrrecs electes municipals que treballin el dia 6 de desembre, Dia de la Constitució, festiu a tot l’Estat. El que no demana és cap acció conjunta de desobediència que passi per una obertura dels ajuntaments com si fos un dia laborable, ni que treballin els funcionaris. L’associació tampoc ha organitzat cap acte coordinat i concret per a aquell dia perquè ha considerat que és més adient donar carta blanca als municipis. Des de l’AMI, però, sí que van aconsellar que aquestes accions prenguin una direcció de caràcter social, solidari i cívic. La presidenta de l’entitat independentista, Neus Lloveras, va remarcar que aquest tipus d’actes se solen celebrar fora dels edificis municipals però que serà decisió exclusiva dels ajuntaments escollir els espais. L’AMI així evita poder ser denunciada per desobediència.\nLloveras va explicar que els càrrecs electes “treballen 365 dies a l’any” i, per tant, considera que “no hi ha cap fet excepcional que un alcalde o un càrrec electe treballi en un dia festiu”. “Proposarem que treballin i que de manera especial prioritzin els actes cívics”, va concretar la presidenta de l’AMI.\nL’únic acte conjunt que plantegen els alcaldes per al Dia de la Constitució serà la lectura d’un manifest, que encara no està redactat però que girarà al voltant de la defensa de les institucions catalanes i del procés independentista català, i com la Constitució espanyola està impedint el desenvolupament i progrés econòmic de Catalunya, expliquen des de l’AMI. Aquesta proposta la van aprovar ahir el comitè executiu i els membres del consell directiu de l’organització municipalista durant una reunió celebrada al Seminari de Tarragona.\nNo serà un 12-O\nLa polèmica sobre la possibilitat d’obrir els ajuntaments durant un dia no laborable va esclatar el 12 d’octubre passat quan l’Ajuntament de Badalona va decidir obrir les portes contra l’ordre judicial que els hi impedia, tot i que només van treballar els regidors de l’equip de govern municipal. Aquest acte de desobediència explícita va derivar en una denúncia del grup municipal del PP de Badalona -presidit per l’exalcalde Xavier García Albiol- i arran d’això tots els regidors van haver d’anar a declarar davant el jutge. Aquell 12 d’octubre l’alcaldessa Dolors Sabater estava de viatge oficial a Colòmbia i l’alcalde accidental era el regidor d’ERC Oriol Lladó, per això ella no està investigada. Va ser el regidor de la CUP José Téllez qui es va endur els focus mediàtics del dia quan va estripar davant els periodistes una còpia de l’ordre judicial que els obligava a tancar l’Ajuntament aquell dia.\nL’AMI es va reunir ahir a Tarragona també per aprovar l’inici d’una nova campanya per explicar al món la situació política de Catalunya. Així, diversos alcaldes de municipis adherits a l’associació independentista explicaran, mitjançant uns fullets informatius, el procés de construcció d’un nou estat a representants i pobles d’arreu del món. El document es farà arribar als més de 270 ajuntaments internacionals que estan agermanats als municipis de l’AMI, a més de les 100 ciutats més grans del món i 194 capitals mundials. Els fullets s’han editat en sis llengües: català, castellà, francès, anglès, italià i alemany.


02/07/2009 - Notícies de l'Ajuntament de la Vila de Masquefa\n40 propostes concursen pel disseny del nou CAP\nFins a 40 despatxos d’arquitectura han presentat les seves propostes al concurs d’idees que va convocar l’Ajuntament per elegir el disseny del nou Centre d’Atenció Primària (CAP) que es farà a Masquefa. Un jurat format per tres arquitectes i per responsables polítics i tècnics de l’Ajuntament elegirà ara entre els 40 treballs rebuts la proposta…\nGeneralPer Ajuntament de Masquefa 02/07/2009\nRecull el disc per aparcar a la zona blava gratuïta\nLes persones que encara no disposin del disc amb un rellotge que permet aparcar a la zona blava gratuïta del carrer principal poden passar-lo a recollir a l’Ajuntament, la Torre dels Lleons i la Policia Local. Aquest disc és indispensable per poder estacionar el vehicle a la zona blava del carrer principal durant un màxim…\nDissabte s?inaugura la nova pista poliesportiva de Can Parellada\nAquest dissabte 4 de juliol, a partir de les 10 del matí, s’inaugurarà la nova pista poliesportiva que l’Ajuntament ha fet a Can Parellada, on hi havia l’antic camp de futbol. Partits de futbol sala i refrigeri A més del protocol•lari tall de cinta i els parlaments de les autoritats també es disputaran dos partits…\nFesta de fi de curs dels infants i avis que han après informàtica a Masquef@ula\nLa sala d’actes del Centre Tecnològic Comunitari (CTC) va acollir dilluns a la tarda la festa de fi de curs dels infants i avis àvies que han après informàtica al centre Masquef@ula. Els cursos els han permès familiaritzar-se amb la informàtica i integrar de manera global l’ús de les Tecnologies de la Informació i la…\nTICPer Ajuntament de Masquefa 02/07/2009\nEl masquefí Dani Gómez disputarà el Campionat del Món de bike trial\nEl jove pilot masquefí Dani Gómez ha estat seleccionat per disputar el Campionat del Món de bike trial, que se celebrarà el mes d’agost a la Xina. Gómez ha estat seleccionat pels excel•lents resultats que ha obtingut aquesta temporada, en què s’ha proclamat campió d’Espanya d’aquesta especialitat per segona vegada. També va ser quart al…\nEls equips masquefins triomfen al segon Trofeu de Futbol Base\nEls equips masquefins van tenir una destacada actuació en el segon Trofeu de Futbol Base Vila de Masquefa, que va comptar amb la participació de 500 futbolistes de més d’una vintena d’equips de Pallejà, Cervelló, Torrelles de Foix, Òdena, Sant Andreu de la Barca, Martorell, Vilanova del Camí, Barcelona i Masquefa. Durant tot un cap…\nPrimer assaig dels bastoners per l’actuació que faran a Palestina\nLa Colla de Ball de Bastons de Masquefa ja ha començat a preparar la seva participació, aquest agost, en la mostra de cultura catalana que es farà a Jerusalem (Palestina), on actuarà amb d’altres entitats bastoneres, castelleres, musicals i teatrals del país. Aquest diumenge els bastoners masquefins van fer a Masquefa un primer assaig juntament…\nFoc, festa i sentiment catalanista en la nit més curta de l?any\nEl foc, la festa i la reivindicació del sentiment catalanista van tornar a ser els protagonistes per Sant Joan, en la nit més curta de l’any. Com és habitual la flama del Canigó va arribar a la Plaça de l’Estació de la mà del Club Excursionista Anoia, que el dia abans havia pujat al…\nLa Nit de l’Esport reconeix la tasca de tots els clubs i entitats i premia els millors esportistes\nLa nombrosa família esportista de Masquefa es va tornar a vestir de gala divendres per acomiadar la temporada 2008/2009. La Nit de l’Esport, organitzada per l’Ajuntament, va reconèixer la dedicació i l’esforç de les entitats del món esportiu al llarg de tot l’any.Així, es van lliurar guardons a totes les entitats i clubs i també…\nEl Govern de la Generalitat ha aprovat aquesta setmana la construcció del nou edifici del CEIP Masquefa II, actuació que comportarà una inversió de gairebé 4 milions (3.946.307 euros). El centre donarà resposta a les creixents necessitats educatives del municipi a causa de l’augment de la població infantil. Aquesta serà la tercera escola de Masquefa,…


Presentació dels equips de la Temporada 2018-19 | Club bàsquet Granollers\nPresentació dels equips de la Temporada 2018-19\nAquest diumenge 11 de novembre es va fer la presentació dels equips del nostre club, entremig dels partits del sènior 1 i 2 masculins.\nEs van presentar els 33 equips del nostre club en categories femenines, masculines i cadira de rodes. Van desfilar tots els equips del club, inclosos els més menuts del club, l´escola de bàsquet, que també van fer un partidet a la mitja part del partit del sènior 1.\nCom es habitual, es van realitzar les fotografies de tots els equips del club, que ja podeu veure en la pàgina de la nostre web ELS EQUIPS.\nEls parlament d´enguany van anar a càrrec del president del Club bàsquet Granollers, Sr. Joan Nadal, del president de la federació catalana de bàsquetbol, Sr. Joan Fa, i de l´alcalde de Granollers, Sr. Josep Mayoral. Els agraïm de tot cor la seva presència.\nDurant l´acte es va agrair als nostres esponsors la seva col·laboració i ajuda tant important. Moltes gràcies a tots! també hem volgut agrair públicament la gran tasca del nostre Director tècnic Toni Jané, indispensable pel correcte funcionament del Club.\nA tots els jugadors i jugadores que han arribat als 10 anys al nostre club, es va fer també una distinció d´una placa commemorativa. Aquest any han estat 5. Seguim sumant gent de la cantera i donem continuïtat a una manera d´entendre l´esport.\nBona tasca i per molts anys a tots i totes!\nPrevious story Partits d´aquest cap de setmana 17-18.11.2018\nNext story Partits d´aquest cap de setmana 24-25.11.2018


Google Llibres o l’acord entre un jutge federal dels EEUU i un monjo de Montserrat - Llibre Digital\nEn primer lloc, gran part del documental – inclòs el seu títol – està destinat a convertir Google, d’entrada, en una mena de nou Big Brother amb objectius secrets i sinistres. I tot això basant-se en un error conceptual monumental: el d’equiparar dades a coneixement (o informació amb intel·ligència). El fet que Google arribi a disposar d’una base de dades gegant amb milions de llibres escanejats, no el converteix en cap cervell universal, de la mateixa manera que tenir molta memòria no és el mateix que ser savi.\nEl documental es converteix en molts moments en un simple (per no dir ximple) al·legat genèric contra Internet: “digitalitzar és robar” o “posar en accés obert és com atracar un banc”, diuen alguns dels entrevistats. Aquestes afirmacions recorden la famosa sentència de l’exministra espanyola González Sinde: “¿Para qué necesitamos todos una línea de ADSL de no sé cuantos gigas? ¿Para mandar e-mails?”\nLes biblioteques tenen també un gran protagonisme en el documental. En aquest cas, les actituds fluctuen entre l’arrogància dels que han estat durant molt de temps únics garants de l’accés públic a la cultura (el director de la Biblioteca Nacional de França diu, referint-se als membres de Google que el van anar a veure: “no sabien amb qui estaven parlant”), i l’enveja davant d’una iniciativa que les biblioteques no han sabut o volgut emprendre. Fins i tot, el director de la Harvard University Library, Roger Darnton, amb una gran dosi de cinisme, després de desqualificar el projecte, agraeix a Google que els “hagi donat la idea”. Internet té 44 anys d’història i els ha calgut Google Books per veure que la xarxa és un excel·lent mitjà per compartir i fer pública la informació?\nEn aquest punt, val la pena esmentar un dels moments més tensos del documental, quan una periodista entrevista un monjo de Montserrat, Damià Roure, director de la biblioteca del monestir, que va signar un acord amb Google Llibres per escanejar el seu fons. La periodista li demana, amb un cert sarcasme atès que ja coneix d’antuvi la resposta, “quant va pagar Google per la digitalització d’aquests llibres?” La sorpresa de Roure i el seu silenci posterior el semblen ridiculitzar davant l’audiència. “El seu silenci, demolidor, es fa etern i és altament revelador. Les fonts del coneixement més selecte del món desvalgudes davant del xuclador d’intel·ligència més cobdiciós del món” ens diu un article periodístic. I, tanmateix, el seu silenci ni és etern ni estúpid; al cap d’una estona acaba responent i dóna una resposta molt sensata: no li importa gaire si algú fa diners de tot això, el que li interessa realment és que uns quants milers de llibres que gairebé ningú pot consultar ara siguin accessibles per a tothom! Curiosament, aquesta apel·lació a l’interès general és també la base de la sentència del jutge Chin.\nProfessor dels Estudis d’Arts i Humanitats de la UOC.


Inicio Notícies L’Ajuntament convoca el XXXV Certamen de Pintura de Sant Marçal 2022\nL’Ajuntament convoca el XXXV Certamen de Pintura de Sant Marçal 2022\nL’Ajuntament de Marratxí ha convocat el XXXV Certamen de Pintura de Sant Marçal 2021. El premi, que està dotat amb 6.000 euros, es lliurarà el dia 25 de juny a les 18 hores, en el marc de la festivitat del patró de Marratxí, Sant Marçal, que se celebra el dia 30 de juny.\nLes bases del certamen, que es poden consultar a cultura.marratxi.es, estableixen que poden optar al premi artistes majors d’edat de qualsevol nacionalitat i residència. Les obres que es presentin a concurs han ser actuals, amb una antiguitat màxima d’un any, ser inèdites i úniques, no seriades ni còpies d’altres obres. Cada artista participant hi pot presentar una sola obra. El tema de les obres, així com la matèria i les tècniques emprades, són lliures, amb unes mides màximes de 125 cm d’alçada i de 205 cm d’amplària (emmarcat inclòs, en el seu cas).\nEl termini de presentació de la documentació para optar al premi finalitza el 18 de maig. El jurat del XXXV Certamen de Pintura Sant Marçal 2022 estarà format per professionals de les arts plàstiques i es farà públic una vegada finalitzat el termini de presentació de les sol·licituds. El jurat efectuarà una primera selecció i es requerirà telefònicament a les persones autores de les obres preseleccionades per a la seva presentació en el centre d’exposicions de Ca Ses Monges de Pòrtol els dies 1 i 2 de juny de 2022.\nRebudes les obres originals, el jurat durà a terme la selecció final per a l’exposició, i emetrà el seu veredicte abans de la inauguració. La seva decisió serà inapel·lable. Les obres seleccionades per a l’exposició es podran visitar en el Centre d’exposicions de Ca Ses Monges de Pòrtol.\nLa inauguració i l’acte de lliurament del premi seran el dia 25 de juny a les 18 hores. L’exposició romandrà oberta fins el dia 27 de juliol.


Valencia Basket sufre para vencer a Iberostar Tenerife (67-70)\nValencia Basket va fer-se amb la tercera victòria a la Liga Endesa a la difícil pista de l'Iberostar Tenerife (67-70).\nValencia Basket va fer-se amb la tercera victòria a la Liga Endesa a la difícil pista de l’Iberostar Tenerife (67-70). El conjunt taronja va haver de desplegar un gran nivell al llarg de tot el partit fins arribar a obtindre un mínim avantatge de 6 punts que a la fi van resultar decisius. Erick Green va tornar a ser el protagonista del partit amb 18 punts i 19 de valoració encara que l’aportació de Joan Sastre, Bojan Dubljevic i Guillem Vives va resultar fonamental per resoldre el partit a les últimes possessions.\nL’entrenador Txus Vidorreta repetia en el tercer partit de lliga el cinc inicial format per Guillem Vives, Erick Green, Joan Sastre, Will Thomas i Bojan Dubljevic. Els primers punts al Santiago Martín van caure al marcador del conjunt local després d’una bona combinació entre Richotti i Fran Vázquez que es penjava de l’anella. De nou, Richotti trobava l’espai a la zona taronja per a buscar la finalització de Ponitka. Green aprofitava l’espai per anotar els seus primers 2 punts en suspensió. L’ex taronja Mike Tobey donava de nou l’avantatge per al conjunt de Tenerife i Green de 3 responia per empatar a 6 passats els 3 primers minuts de l’encontre. Valencia Basket buscava l’avantatge de Green en l’un contra un i este trobava de nou l’anella en penetració. Tobey anotava de 3 per posar per davant als seus i Thomas feia el mateix anotant després de lluitar el rebot. Superat l’equador, Txus Vidorreta donava entrada a Van Rossom, Abalde i Doornekamp per a ocupar el lloc de Vives, Sastre i Thomas. Un triple del canadenc Doornekamp i un altre de Green després d’una bona circulació de la pilota per la línia exterior permetia empatar el partit a 18 a tan sols 1 minut per al segon quart. 2 tirs lliures anotats per Erick Green donarien l’avantatge als taronja al final del primer període (18-20).\nUn triple al contraatac de Bassas frenava el bon parcial de Valencia Basket, que s’havia incrementat amb la cistella de Will Thomas. Un altre triple de Beirán posava per davant momentàniament als canaris abans de la cistella de Pleiss des dels 6 metres (26-26, min.14). El partit es convertia en un continu intercanvi de cops en què Iberostar Tenerife es posava per davant amb els punts de Abromaitis i Richotti, 33-30 a falta de 3 minuts per la mitja part. Un tap amb mat al contraatac protagonitzat per Tobey permetia als locals portar l’avantatge fins als 5 punts. Sastre guanyava la línia de fons per tancar la possessió amb una esmaixada marca de la casa per damunt de Tobey. La primera part finalitzava amb l’avantatge canari, 37-34.\nLa segona meitat començava amb l’encert de Green en suspensió i Dubljevic des de la línia de 3. Richotti empatava a 39 perquè en les dues pròximes jugades Valencia Basket anotara en combinació entre Green i Dubljevic. Abromaitis des de 4 metres lateral i Ponitka després d’un cop de dits al contraatac posava als seus per davant 45-43 (min.25). White anotava els seus primers punts des de la línia de 3 i Green aconseguia respondre amb un nou tir inversemblant. Vives, trencant en velocitat al seu defensor i un alley oop de Doornekamp per Pleiss obligava a Nenad Markovic a aturar el joc (50-51). Rosco Allen anotava els seus primers punts des de la línia de tirs lliures i Pleiss tancava el tercer quart amb un ajustat 52-53.\nBassas estrenava els últims 10 minuts amb una safata contra el tauler. Tobey, encertat en el tir, anotava per respondre a una nova combinació entre Doornekamp i Pleiss. Vives, de tres, donava una mínima renda d’1 punt per als visitants. Un tap de Sastre de gran factura impedia l’anotació de Beirán perquè tot seguit assistira a la contra a Dubljevic. El montenegrí tancava un important parcial de 0-5 amb un triple que obligava a demanar temps mort a Markovic a falta de 4 minuts per al desenllaç. Sastre, des de la línia de 6,75m, portava el màxim avantatge en el marcador per als seus (60-66). Ponitka, en dues ocasions, reduïa la renda visitant a 3 punts (64-67). Els últims atacs del partit es definien des de la línia de tirs lliures on Valencia Basket obtenia una mínima encara que suficient avantatge per a aconseguir la tercera victòria a la lliga amb el 67-70 al marcador.


Detingut a Lleida per guardar pornografia infantil\nDetingut a la Seu d'Urgell per guardar pornografia infantil a internet\nLa policia ha trobat més de 256 vídeos guardats al núvol\nper Lleida Diari 28/11/2019 11:00h\nImatge d'arxiu d'una intervenció de la Policia Nacional | Policia Nacional\nLa Policia Nacional ha detingut a la Seu d'Urgell (Lleida) un home per emmagatzemar en un núvol d'internet, conegut com a DropBox, més de 256 vídeos amb contingut pedòfil.\nSegons ha informat la policia, en l'operació s'han intervingut un ordinador personal, unitats externes de memòria i suports d'àudio i vídeo.\nL'alerta de l'ONG NMEC\nVa ser l'ONG nord-americana NMEC, que canalitza les denúncies ciutadanes i alertes dels mateixos proveïdors d'internet sobre els diversos canals d'intercanvi d'arxius, xarxes conegudes com a 'peer to peer' i altres mitjans utilitzats per distribuir i descarregar material pedòfil a la xarxa, qui va alertar d'aquest possible delicte a la policia.\nArran de la investigació policial, es va aconseguir identificar el rastreig de la descàrrega dels arxius de pornografia infantil, així com a l'usuari del compte des de la qual es compartien les fotografies i vídeos sexuals «explícits».\nUna operació policial conjunta\nL'operació s'ha dut a terme per agents de la comissaria de la Seu d'Urgell i de la Prefectura Superior de Policia de Catalunya i la Brigada, en col·laboració amb la Brigada Provincial de la Policia Judicial de la Comissaria Provincial de Lleida.\nUrgent: La 'victòria' d'Oriol Junqueras davant el Constitucional que tindrà conseqüències\n1 conductor 'kamikaze' mort i 14 ferits en un fatal accident a l'AP-7


Tractament del Càncer de Pròstata i risc d'Alzheimer - FEFOC, Fundación Privada Jordi Estapé\nEl tractament hormonal (TH) del càncer de pròstata (CP) comporta l’augment del risc d’una sèrie de problemes secundaris: obesitat, diabetis, depressió, impotència, cardiopatia i hipertensió sanguínia.\nD’altra banda, estudis recents han relacionat els nivells baixos de testosterona amb alteracions cognitives (del pensament) i de la memòria. Precisament els pacients amb Alzheimer tendeixen a tenir nivells de testosterona més baixos quan se’ls compara amb persones sense Alzheimer.\nAtès que el TH comporta una dràstica disminució de la producció de testosterona, Nead KT Nead i col·laboradors de la University of Pennsylvania (UPenn) van revisar dades de 18.000 pacients amb CP, dels quals 2397 havien rebut TH. Van comparar a aquests amb pacients que no havien rebut TH però que eren similars en una sèrie de factors considerats.\nLlavors van observar que els pacients que havien rebut TH eren significativament més proclius a desenvolupar Alzheimer en els anys següents a l’inici del TH. En concret, els pacients tractats amb TH tenien un 88% més de probabilitats de desenvolupar aquesta malaltia. També van detectar una relació dosi de TH i Alzheimer, ja que com més durava el TH més gran era la probabilitat de desenvolupar Alzheimer.\nSi bé els investigadors no coneixen exactament la causa d’aquesta relació, sí que és conegut el fet que la testosterona protegeix les cèl·lules cerebrals, de manera que la disminució d’aquesta podria facilitar la degeneració cerebral. Altres estudis suggereixen que davant un nivell baix de testosterona es dispara la producció de beta amiloide, proteïna que es desenvolupa en el cervell de les persones amb la malaltia d’Alzheimer.\nMentre s’estudia més profundament aquesta relació patològica, convé recordar que el TH en càncer de pròstata, si bé és d’una gran eficàcia contra el tumor, comporta el risc d’efectes secundaris importants citats al principi, als quals cal afegir, probablement, el d’associar a malaltia d’Alzheimer.\nSi bé el TH continuat s’acompanya d’un augment de supervivència de pacients amb CP, s’ha de valorar aquest benefici, comparat amb el TH discontinu (segons nivells de PSA) que, amb seguretat, proporciona menors quantitats d’hormones als pacients, a l’interrompre periòdicament .\nÉs una qüestió delicada que futures investigacions ens aclariran i que són especialment importants en una època on, feliçment, l’esperança de vida de la població ha augmentat tant. Però convé no oblidar que quantitat de vida i qualitat de la mateixa són aspectes indissolubles.\nConferència: Reptes pendents en càncer


05/10/2017 Jordi Martí Font\nParla el rei i entenc perfectament com de miserable pot arribar a ressonar la paraula "democràcia" en boca de qui és el màxim cap de l'Estat que va intentar provocar el terror a Catalunya diumenge passat. Les goles de les 800 persones ferides per la seva policia tenen clar que allò no és "democràcia". "Unidad y permanecia de España" peti qui peti són paraules que li escauen molt més, a ell i al seu Estat. A nosaltres ja fa dies que no. Que plegui i es posi a treballar, dropo més que dropo!, rei més que rei! I que ens deixi en pau!... a nosaltres i a la resta.


BibliotecaViva: Llibres nous a la Biblioteca!\nLlibres nous a la Biblioteca!\nLa biblioteca ha comprat una bona colla de llibres, tant d'imaginació com de coneixements, per a les diferents edats. Com a novetats tenim:\n- Unes col·leccions de llibres de misteri per a CM i CS.\n- Llibres de lletra de pal i lletra lligada per a P5 i CI.\n- La col·lecció sencera de "Vull llegir! Poesia", de l'editorial Cruïlla.\n- I la de "Pensa-hi", també de l'editorial Cruïlla.\n- I llibres de coneixements.\nSi voleu conèixer aquestes novetats, també les trobareu a la nostra web. Aneu a l'Epèrgam, a l'apartat "Guies de Lectura" i podreu fer-hi un cop d'ull. Si cliqueu damunt de cada títol, podeu trobar informació de cada llibre.\nDe mica en mica, en aquest bloc, us aniré fent propaganda de les col·leccions noves.\nEtiquetes temàtiques: Guies de Lectura, Llibres-novetats, Puntedu i Epèrgam


Presentació de la temporada de la Secció de Muntanya\nEl passat dissabte dia 12 de gener es va realitzar la quedada per encetar l'any 2019, amb una trotada muntanyera per tal d'obrir boca per el tradicional esmorzar que es va celebrar després. Per un any ple de muntanyes!\nEste fin de semana la actividad del C.A.Alcoy, se ha centrado en la participación del V Cross Ciutat d’Alzira, donde el club ha tenido representación en casi todas las categorías: Prebenjamon fem. IRIS MUÑOZ Alevin fem. LOLA CALVO I ALEJANDRA FERRANDO Alenin mas....\nPRIMEROS CONTROLES DEL C.A.ALCOY\nEste fin de semana, el C.A.Alcoy ha participado en controles organizados la Federació d’Atletisme de la Comunitat Valenciana, y el Cross de Vinaroz. En el CROSS de VINAROZ: LORENA RODRIGUEZ i MOHAMED BUOFZUOZ, los dos atletas han entrado en top 10 de la prueba En el...\nEncetem desembre amb la 5a prova puntuable per al Circuit Xitxarra Trails: el V Trail de Bocairent. L’esdeveniment ha constat de tres proves: el Trail, de 22 kilòmetres i 1.200 metres de desnivell positiu, única prova vàlida per al circuit; el Sprint Trail, de 12’5...\nCOSTA BLANCA TRAILS, TRAIL FIRA DE TOTS SANTS\nDe nou un gran esdeveniment ens ha tingut a tots pendents durant bona part del cap de setmana, i és que a Finestrat, un any més, s’ha disputat el Costa Blanca Trails, un esdeveniment que creix any rere any i que ja inclou quatre proves per a tots els gustos i...\nVI TRAIL SOLIDARI ALCOI\nUn any més, i ja van sis, el Trail Solidari Alcoi ha omplit la muntanya de corredors i marxadors compromesos contra el càncer. Amb la novetat del Mig Trail (26K i 1.041 m+), que s’afegia al Trail (52K i 2.391 m+) i a la Marxa senderista (20K i 710 m+), el nombre de...\nEl cap de setmana ha estat protagonitzat per dues curses en les que els nostres s’han fet de notar per una més que important presència. El dissabte, a les 6 del matí, a la Marina Alta, Forna es convertia en el centre de tots els focus. A la xicoteta població de la...\nEl passat diumenge es va celebrar a Alcoi una de les proves més veteranes del nostre calendari, una cursa puntuable per al circuit Xitxarra Trails, la cursa de casa, la Pujada al Montcabrer que, organitzada per Centre Excursionista d’Alcoi, enguany complia la seua...


Els Mossos escorcollen l'Ateneu Llibertari de Sants/MANOLO GARCÍA\nBarcelonaL'Audiència Nacional ha obert una operació contra grups anarquistes a Catalunya per la seva presumpta relació amb un grup criminal terrorista. Els Mossos d'Esquadra escorcollen des de primera hora d'aquest matí de dimecres –per ordre de l'Audiència Nacional– deu centres relacionats amb grups anarquistes, entre els quals, l'Ateneu Llibertari de Sants.\nAquesta operació és una derivada de l'operació Pandora, en què els Mossos d’Esquadra van detenir 11 anarquistes a Catalunya –per ordre de l’Audiència Nacional–. Se'ls acusava de participar en un total de fins a nou atemptats amb artefactes explosius i un de simulat i la pertinença als Grups Anarquistes Coordinats (GAC).\nA l'Ateneu Llibertari de Sants, al carrer Maria Victòria, on els Mossos estan realitzant un escorcoll, s'ha convocat una concentració de rebuig contra aquesta operació. A les 10 del matí, a la zona on la policia catalana efectua els escorcolls, s’hi agrupaven més curiosos que no pas manifestants. Cap a les 12 del migdia, els Mossos han tret una caixa amb el material comissat.\nEls Mossos treuen una caixa amb material comissat de l'escorcoll de l'Ateneu Llibertari de Sants / MANOLO GARCÍA\n— AssembleaBarriSants (@AssembleaSants) 28 de octubre de 2015\n— CSA Can Vies (@SomCanVies) 28 de octubre de 2015\n— ω (@perfilomega) 28 de octubre de 2015\nNacional escorcolls Mossos d'Esquadra Tribunals


Huguet assegura que encara caldrà assumir un increment de l'atur - Diari de Girona\nHuguet assegura que encara caldrà assumir un increment de l'atur\nacn 09.01.2009 | 11:22\nEl conseller d'Universitats, Innovació i Empresa, Josep Huguet, ha assegurat avui que encara caldrà assumir un increment de l'atur, que estem davant d'un trimestre o d'un semestre complicat.\nHuguet ha dit que, tot i aquesta situació de crisi, hi ha alguns sectors que estan creixent i n'hi ha que tenen possibilitats de creixement com el de la distribució i tractament d'aigua, el sector hospitalari i farmacològic o el gastronómic, entre d'altres. Huguet ha dit que el que cal fer ara és ajudar a renovar a les empreses dels sectors que tinguin més futur.\nHuguet ha admès, en una entrevista al programa 'Els matins', de TV3, que és possible que algunes empres, quan venen periodes com aquests, aprofiten per acomiadar treballadors en un nombre més elevat del que seria raonable. 'És cert que pot haver-hi el risc, a vegades amb mala fe, a vegades per les males perspectives que s'aprofiti la situació' i ha advertit que la negociació és entre els sindicats i les empreses i que el Govern el que pot fer i fa és controlar que aquest procés es faci correctament.\nHuguet ha explicat que el pla integral del sector de l'automoció que presentarà el govern estatal és fruit d'una conversa entre el president Montilla i ell mateix amb els ministres d'Indústria i Treball. Huguet ha afegit que el que han fet ha estat reunir-se amb la patronal i els sindicats per presentar un conjunt de propostes al govern de Madrid per afavorir el sector de l'automoció. ' Crec que la situació és prou complicada com per que algunes d'aquestes propostes siguin assumides com a una aportació a la incentivació de la demanda. Per que si no s'apliquen hi ha empreses que no resistiran gaire mesos més', ha dit.\nHuguet ha explicat que, a més, empreses que es dediquen al ram de l'automoció tenen la possibilitat de reorientar la seva activitat per destinar la seva producció a la tecnologia mèdica, l'aeroespacial o altres. Respecte de la possibilitat d'eliminar l'impost de matriculació, ha admès que és una petició que es pot fer com a mesura temporal d'incentivació de la indústria.\nRespecte del finançament, Huguet ha dit que Catalunya és la que va 'obrir el meló' i ha reclamat el paper de lideratge de Catalunya en l'economia. Huguet ha posat com a exemple el cas de l'automoció, tot dient que a Catalunya hi ha el 35% de les empreses del sector i que cal que es prengui una actitud proactiva. Tornant al finançament, ha dit que després de la ronda d'entrevistes amb tots els presidents autonòmics, Catalunya és l'única que ha dit que no hi està d'acord. Huguet també ha admès que, en cas que s'arribi a un acord el febrer, caldrà encara uns quants mesos per fer els canvis legislatius que calen per poder aplicar l'acord i que això, com a molt aviat, pot quedar enllestit abans de l'estiu.


Campanya 'Apadrina un pelegrí' - Arquebisbat de Barcelona\nCampanya 'Apadrina un pelegrí'\nResten menys de dos mesos per a la Jornada Mundial de la Joventut, que tindrà lloc a Rio de Janeiro (Brasil). Des de la Delegació de Joventut s’ha posat en marxa una campanya anomenada ‘Apadrina un pelegrí’. Aquesta consisteix en què els fidels puguin apadrinar els 20.000 Kms del viatge a canvi de pregàries per […]\n22 maig, 2013 -\nResten menys de dos mesos per a la Jornada Mundial de la Joventut, que tindrà lloc a Rio de Janeiro (Brasil). Des de la Delegació de Joventut s’ha posat en marxa una campanya anomenada ‘Apadrina un pelegrí’. Aquesta consisteix en què els fidels puguin apadrinar els 20.000 Kms del viatge a canvi de pregàries per la diòcesi. El trajecte és des de Barcelona a Sao Paulo, on hi estaran una setmana fent missions, i d’allà a Rio de Janeiro, on es trobaran amb el Papa. Després tornaran a Barcelona, on transmetran el missatge del Sant Pare a tota la diòcesi.\nAquest diumenge, en la celebració de l’Any de la Fe, els joves han organitzat una gimcana per conèixer millor el Credo que finalitzarà amb una missa presidida pel cardenal Sistach a la Sagrada Família. A la sortida, els joves vendran productes litúrgics per tal de poder-se costejar el viatge i poder fer realitat el seu somni.


L'esperit 'Feel Vermut' es reincorpora a la vida social de Tarragona\nL'esperit 'Feel Vermut' torna a fer presència a Tarragona. La marca creada l'any 2012 i apadrinada per l'Ajuntament per potenciar el fet social de “fer el vermut”, ha anunciat una nova campanya de cara al 2017, però ara ja formada íntegrament per la iniciativa privada.\nUna imatge de la presentació de la nova campanya de Feel Vermut. Foto: circdetarragona.com\nUna imatge d'un acte de Feel Vermut de 2016. Foto: circdetarragona.com\nFeel Vermut es reincorporarà, doncs, a la vida social tarragonina amb dos esdeveniments que pretén que siguin multitudinaris, com els que ja ha vingut organitzant en els darrers anys. Portaran com a títol el "Feel Vermut més gran del món", i està previst per entre 1.000 i 2.000 persones. No hi faltarà el ja famós got de 2,50 metres d’alçada i 1,25 d’ample.\nLa primera de les festes tindrà lloc aquest mateix dissabte, 25 de març, a la Rambla de Ponent del barri de Camp Clar. Allà es serviran 300 litres de Vermut Yzaguirre vermell en 3.000 degustacions al preu de dos euros. Per completar-lo, es repartiran 1.000 bosses de patates xips i divers marxandatge dels patrocinadors.\nDurant els propers mesos estan previstos dos esdeveniments Feel Vermut més, però de format més reduït. Després de Camp Clar, la idea és traslladar-se a la zona del Mercat Central, al barri del Serrallo i a una àrea de platja, previsiblement La Móra.\n"Mamant" vermut des de la infància\n"Que ningú es confongui; és una festa pensada per a les famílies, que se centra en el tradicional acte social de fer el vermut que alguns hem mamat des de la infància, i en el qual gaudeixen grans i petits", ha explicat el coordinador de Feel Vermut, Xavi Romeu.\nL'acció solidària seguirà sent un dels eixos principals de les activitats, ja que en les quatre edicions celebrades fins a la data, Feel Vermut ha lliurat prop de 18.000 euros a entitats benèfiques. En aquesta ocasió, els diners que es recaptin a Campclar es donaran a l'Associació Solidària Sosciathlon, que vol vincular la pràctica de l’esport amb finalitats solidàries.\nUna altra de les entitats escollides per Feel Vermut és la Fundació Aurora, creada per estimular la cultura i l’educació des d'edats primerenques, especialment en nens pertanyents a famílies desfavorides o amb risc d'exclusió social. A més, Feel Vermut prosseguirà la seva col·laboració amb l'hospital Sant Joan de Déu, que pretén crear el centre d'oncologia pediàtrica més important d'Europa.